
CAPUT I. 

NOTIONES GENERALES MATRIMONII 



Articulus I. 

De natura matrimonii. 


1. Nomen. — 1. Si vis spectetur vocis, matrimonium, iuxta plures, 
a matre et munio nomen sortitur, quasi matris munium seu munus , 
tum quia mater gemper certa est, non certus pater nisi ex iuris prae- 
sumptione, tum quia mulier ideo nubit viro, ut mater fiat, eique partus 
magis est onerosus, quam patri; nam «puer adhuc infans... magis 
materno indiget solatio quam paterno, sibique (matri) ante partum 
onerosus, in x>artu dolorosus, post partum laboriosus fuisse noscatur », 
ut ait Gregorius IX (1). 

« Et ex hoc — sic infert idem Pontifex — legitima coniunctio maris 
et feminae magis matrimonium quam patrimonium nuncupatur » (2). 

Passim Patres et Doctores affirmant matrimonium ita vocari, quasi ex 
matris munio seu munere. Quod ortum ducat ex matre, omnes admittunt. 
Sed iuxta classicam linguam latinam, monium non est nisi vocis productio, 
uti patris monium. Cfr. ForceUini, v. Matrimonium. 

(1) C. 2, X, de conversione infidelium , III, 33. 

(2) Cfr. Catcchism. Rom. de matr. sacram ., n. 2; S. Thom., Summa theol. Suppi, q. 44, 

a. 2, ad 1; Sanchez, De sancto matrimonii sacramento, lib. I, prooem. n. 4; Sclimalzgr., Ius eccle- 
siasticum universum , tom. IV, pait. I, tit. 1, n. 220; S. Alph., Theol. Mor., lib. VI, n. S79; 
Ball.-Palm., Opus theologicum morale, VI, n. 387; Gasparri, Tractatus canonicus de matrimonio, 
n. 1; Wernz, Ius Decretalium, IV. Ius matrimoniale Ecclesiae, catholicae, n. 28, not. 4; De Smet, 
De sponsalibus et matrimonio n. 8 ss. <* 

Ad legem civilem quod attinet, cfr. C. C. I. art. 48 ss.; 1378 ss.; C. O. Gall. art. 144 ss.; 
C. C. A. §§ 44 ss.; C. O. Germ. §§ 1297 ss.; C. G. H. art. 42 ss. 


1 — Cappello. De Sacramentis, V. 



816 CAPUT XII - ARTICULUS YI 

Diximus caute et 'prudenter insinuandam esse lianc praxiin ( lu 
quia ipsa coniugibus ansam dare potest quovis tempore vel negandi 
debitum vel committendi onanismuin, tum quia lioc medium certum 
non est: experientia enim constat conceptionem quandoque etiam 
boc tempore locum habere (8). 

Theoria passim vulgata, quae affirmat certis temporibus, imme- 
diate ante vel post menstruationem, impossibilem esse aut saltem 
valde difficilem conceptionem, hodie a multis medicis aliisque peritis 
fundamento destituta dicitur. De hac re videant sapientiores. Id imiun 
praestat animadvertere: confessarius cautissime et prudentissime agat 

820. Agendi ratio confessarii quoad onanistas. — Ex pluribus 

responsis S. Sedis (9) haec dicenda sunt: 

1° Confessarius tenetur prudenter et discrete interrogare poeni- 
tentes, quando adest fundata suspicio eos de onanismo, cui addicti 
sunt, omnino silere. Interrogare autem potest prudenter inquirendo, 
nnm aliquid sit, quod circa matrimonii sanctitatem conscientiam 
remordeat. Quod si poenitens neget, plerumque ab ulteriore inter- 
rogatione abstinere potest et generatim debet. 

2° Si confessarius ex spontanea confessione aut prudenti inter- 
rogatione cognovit poenitentem esse onanistam, per se tenetur 
illum de huius peccati gravitate monere, eique absolutionem tum 
solum impertiri, cum ex sufficientibus signis constat ipsum dolere 
de praeterito et habere propositum se emendandi. 

Confessarius verba ne faciat de copula dimidiata eamque esse 
licitam sine restrictione seu explicatione minime doceat (S. Off. 
22 nov. 1922). 

3° Si comperiat poenitentem onanistam in bona fide esse, 
monitionem autem non esse profuturam, secundum regulam gene- 
ralem de monendis iis, qui bona fide peccant, potest talem poeniten- 
tem in bona fide relinquere (10). At melius est practice illum monere. 

« Sacerdotes igitur, ait Pius XI in citata Encycl. Casti connubii , qui 
confessionibus audiendis dant operam, aliosque qui curam animarum habent, 
pro suprema Nostra auctoritate et omnium animarum salutis cura, admo- 
nemus, ne circa gravissimam hanc Dei legem fideles sibi commissos errare 
sinant, et multo magis, ut ipsi se ab huiusmodi falsis opinionibus immunes 

(8) Cfr. Olfers, P astor almedizin, p. 70; Capellinann, Dic fakultative Sterilitdt, Aachen, 
1889, p. 12 88.; Cappello, l. c. p. 139. 

(9) S. Ofl. 21 maii 1851; S. Po6nitentiaria, 14 dee. 1876, 10 mart. 188b, etc. 

(10) Cfr. Cappello, l. c. p. 142; G6nicot-Salsman8, l. c. n. 551; Noldin, Z. c. n. /o, 
Smet, Z. c. n. 241 s.; Knoch, Uonanismc , p. 51. 

custodiant, neve in iis ullo modo conniveant. Si quis vero confessarius aut 
^imarum pastor, quod Deus avertat, fideles sibi creditos aut in hos errores 
ipsemet induxerit, aut saltem sive approbando sive dolose tacendo in iis 
confirmant, sciat se Supremo Iudici Deo de muneris proditione severam 
redditurum esse rationem ». 

821. Agendi ratio confessarii quoad coniugatos. — 1. Confessarius 
cum coniugatis numguam , generatim loquendo, primus sermonem 
faciat de debito coniugali. 

2. Si necessitas postulet ut loquatur, confessarius nonnisi castis- 
sime et prudentissime id agat. / 

3. Confessarius puellam interrogantem quid sibi in matrimonio 
liceat , iubeat interrogare matrem vel aliam consanguineam cui 
fidere possit; quod si nullam huiusmodi feminam praesto habeat, 
praecipiat uxorem marito morem gerere, nisi videat generationem 
impediri; si maritus aliquid aliud postulet, quod ipsa illicitum putet, 
eum deprecetur ne id exigat; instanti autem marito minus pareat, 
donec confessarium interrogare possit (11). 

4. Coniuges, qui de abusu matrimonii non se accusant nec ullam 
huius abusus suspicionem praebent, de hac re interrogandi non sunt. 
a 5. Si confessarius prudenter timet, ne matrimonio abutantur, caute 
eos interroget. Prudentia, castitas sacerdotalis et sacramenti reverentia 

ostulant, ne in specie quidquam de hae materia loquatur nisi inter- 
rogatus fuerit; coniuges autem talia sponte explicantes silere iubeat. 

6. Si coniuges se accusant, guod praepostere vel a tergo coierint, 
his vel significant peccatum sodomiae vel indebitum situm. Ad 
rem discernendam sufficit interrogare, num generatio possibilis fuerit; 
quodsi negent, peccatum sodomiae supponitur, secus non (12). 

7, In hac materia quam maxime periculosa, confessarius servet 

normam auream omnibus theologis probatissimam: melius est in 
pluribus deficere , quam in uno superabundare ratione integritatis 
Bfenfessionis. 





Articulus VII. 

De separatione tori, mensae et habitationis. 

822. Principia. — I. Duplex distinguitur eoniugum separatio, 
altera quoad vinculum , et dicitur perfecta vel divortium plenum; 


(11) Gobat, Z. c. cap. 17, n. 648 ss.; G6nicofc-Salsmans, l. c. n. 548. 

(12) Cfr. Cappello, Z. c. p. 140 ss.; Noldin, Z. c. n. 104; Genicot-Salsmans, Z. c. n. 551; 
Vermeersch, Z. c. n. 270; Knoch, Z. c. p. 47 ss.; VIaming, Z. c. n. 637. 

CAPUT XII - AE/JLTCULUS VII 


altera manente vinculo quoad torum, mensam et habitationem e t 
dicitur imperfecta vel divortium semiplenum. 

De vinculi dissolutione diximus supra (n. 755 ss.). 

823. II. « Coniuges servare debent vitae coniugalis communionem 
nisi iusta causa eos excuset » (can. 1128). 

1° Individua vitae consuetudo, adaequate sumpta, est i U8 
simul et officium coniugum, quod ex matrimonio consequitur. 

2° Tria importat haec vitae coniugalis communio, scii, a) ut 
coniuges in eadem domo habitent; b) ut eadem mensa accumbant- 
c) ut eodem toro utantur. 

Dicimus: adaequate sumpta , quia interdum unum vel alterum 
deesse potest. 

823 bis * III. Certum est, huiusmodi communionem iusta de causa 
tolli vel suspendi posse, manente vinculo, quia non pertinet ad 
essentiam matrimonii, sed tantum ad eius integritatem (1). 

Sane: 1° Christus D. expresse ait: «Ego autem dico vobis : quia 
omnis , qui dimiserit uxorem suam , excepta fornicationis causa, facit 
eam moechari » (2). 

2° Apostolus Pardus (3) supponit uxorem a viro discedere posse 
propter legitimam causam; nam, postquam praeceirit eam non disce- 
dere, ita prosequitur: « Quod si discesserit, manere innuptam, aut 
viro suo reconciliari ». Unde ex doctrina Apostoli mulier potest 
manere a viro separata, dummodo alii non nubat, aut ipsi recon- 
ciliari. 

3° Imo Christus laudabilem declarat causa vitae perfectioris 
huiusmodi separationem: « Omnis qui reliquerit domum... aut uxorem 
propter nomen meum, centuplum accipiet ei vitam aeternam possi- 
debit » (4). 

4° Concilium Tridentinum — contra Protestantes, qui acriter 
negant licitum esse divortium imperfectum — definivit: «Si quis 
dixerit Ecclesiam errare, cum ob multas causas separationem inter 
coniuges, quoad torum, seu quoad cohabitationem, ad certum incer- 
tumve tempus fieri posse decernit, a. sit » (5). 

5° Hisce accedit praescriptum cc. 1128-1131. 

(1) Cfr. Sanchez, lib. 9, disp. 4 ss.; S. Alph., I. c. n. 939; Gasparri, I, n. 7, II, n. 1312 ss., 
De Smet, l. c. n. 241. 

(2) Matth., v, 31 s., xix, 9. 

(3) I Cor., vn, 11 ss. 

(4) Matth. xix, 29. 

(5) Sess. XXIV, can. 8; cfr. etiam can. 7. 

# 



824 bis * V . Haec totalis separatio — quae dicitur divortium semi- 
plenum quia vinculum illaesum manet sic que distinguitur a divortio 
pleno, per quod ipsum vinculum dissolvitur — potest esse perpetua 
vel temporanea, pro diversitate causae a communione servanda excu- 
santis. Si est perpetua , nulla unquam datur obligatio communionem 
restaurandi; si est temporanea, cessante causa ; per se et ipsa ces- 
sare debet. 


1 825. VI. Separatio fieri potest aut mutuo coniugum consensu aut 
causa tantum unius coniugis, ex qua alteri datur ius discedendi. 
Utraque potest esse vel perpetua vel temporanea. 

i 

825 Ws - Separatio ex mutuo consensu. — 1 . Omnes concedunt 
exsistere complures causas, propter quas coniuges possunt mutuo 
consensu sive in perpetuum sive ad tempus licite separari, dummodo 
in proximo incontinentiae periculo non versentur et absit scandalum. 

Ratio, cur Christus D. solum adulterium ut legitimam divertendi causam 
design aver it, duplex a Patribus et a Doctoribus assignari solet: 

a) Quia adulterium, utpote directa laesio fidei coniugalis, est causa 
praecipua separationis, et quidem causa unica separationis perpetuae, de 
qua tantum loquitur Dominus; b) quia Christus, hanc causam dumtaxat 
memorando, carpere voluit pravam consuetudinem Iudaeorum, qui propter 
nullas aut levissimas causas dimittere solebant uxores (6). 


824. IV. Separatio est totalis et partialis, pront inducitur tum 
quoad torum, tum quoad mensam et habitationem, vel non. 

Codex nonnisi totalem separationem considerat suisque canonibus 
moderatur, habito respectu praesertim ad habitationem, , utpote quae 
est externa et publica;, dum separatio quoad torum et mensam 
est res potius occulta et ordinis privati. 

Hinc est quod separatio quoad torum per se licet quoties alter 
coniux ad debitum reddendum non tenetur; interdum ipso iure 
naturali imponitur, ubi debitum coniugale reddi nequit et usus tori 
communis proximum periculum peccandi constituit. Haec separatio, 
cum non pertineat ad forum externum, privata auctoritate per se 
semper fieri potest. Idem salva caritate et iustitia ac remoto scan- 
dalo, dicendum de separatione quoad mensam. 


(6) Cfr. Rosaet, l. c. n. 3860 ss.; Wernz, Z. c. n. 707; Perrone, III, p. 394 ss.; Vlaming, 

!• c ' n - 738 J Sanchez, lib. X, disp. 13; Schmalzgr., lib. IV, tit. 19, n. 98 ss.; Wernz-Vidal, 
a. 600 ss. 

2. Separatio perpetua in duplici casu haberi potest: lo gj alterut 
coniugum religionem ingrediatur; 2° si vir sacros ordines suscipi^ 

At coniux nequit religionem ingredi aut sacros ordines suscipere 
a) adsit consensus alterius coniugis, et b) obtineatur dispensatio S Sed^ 
(cfr. cc. 542, 987); secus professio religiosa foret invalida et ordo sacer 
susceptus a viro uxore invita , invalidus quidem non esset, sed vir teneretur 
ad uxorem redire, si ipsa id postularet (7). 

3. Separatio temporanea quam innuit ipse S. Paulus (8), ft er j 
potest tum ob causam supernaturalem i. e. maiorem vitae spiritualis 
perfectionem, tum ob causam naturalem , modo sit honesta et gravis 
ratione ex. gr. studiorum, negotiationis etc. 

Diuturna separatio utrumque coniugem magnis periculis exponit 
ideoque monendi sunt, ne se separent nisi ex causa vere gravi, prae- 
sertim si iuvenes sunt. Practice vero semper consulendum erit, ut 
maritus, quantum fieri potest, secum in discessu uxorem habeat. 

826. Separatio perpetua ex culpa unius coniugis i. e. sine mutuo 
consensu. — Causa separationis perpetuae est adulterium imius partis. 

Tum iure divino (cfr. n. 823 bis ) tum iure ecclesiastico (can. 1129) 
manifesto constat, ob adulterium locum esse coniugum separationi (9). 

Consideratur separatio totalis , praesertim quoad habitationem 
(cfr. n. 824). 

Adulterio aequip aratur, iuxta plures, sodomia cmn tertia persona 
et bestialitas (10). At revera adulterium proprie dictum non sunt; 
idcirco applicatio non occurrit. 

Ante Codicem locus erat separationi perpetuae etiam propter hae- 
resim, schisma et apostasiam alterius coniugis, post factam mo- 
nitionem. 


(7) Cfr. Schmalzgr., Z. c. n. 98; BaU.-Palm., V, n. 514; Lehmkuhl, Z. c. n. 934; Wernz, 

Z. c. n. 710; Rosset, Z. c. n. 3945 ss.; D’Annibale, III, n. 471 s.; Le Picard, La communauU 

de la vie conjugale, p. 25 ss. 

(8) I Cor., vii, 15. 

(9) Cfr. S. Thom. in IV, D. 35, q. unie., art. 3; Sanchez, l. c. disp. 3; Schmalzgr., I. c. 

n. 98 es.; S. Alph., I. c. n. 960 ss.; Salmant., tract. 9, cap. 16, n. 10; Wernz, l. c. n. 707; 

D’Annibale, l. c. n. 472. 

Nonnulli Codices civiles, v. g. Codex italicus, ox iure romano immerito distinguunt inter 
maritum et uxorem, considerantes adulterium ut causam iustam separationis pro viro, non 
autem pro muliere. Id profecto contra ipsum ius divinum est: utrique coniugi enim idem ius 
atque officium est quoad debitum coniugale. Unde S. Hieronymus: «Apud nos quod non licet 
feminis, aeque non licet viris, et eadem servitus pari condicione censetur » (Ad Oceanum, de 
morte Fabiolae , epist. 73; n. 3; c. 20, C. XXXII, q. 5). 

(10) S. Thom., Su2)pl. q. 62, art. 1, ad 4; Sanohez, Z. c. disp. 4, n. 3 et 14; S. Alph., I. c. 
u. 962; Rosset, l. c. n. 3867; Wernz, Z. c. n. 708; De^Smet, Z. c. n. 255. 

1. Ut adulterium sit causa iusta separationis, hae conditiones 

requiruntur: 

lo Ut sit moraliter certum: in dubio enim nemo potest privari 
iure suo. Attamen necesse non est, ut adulterium iuridice probatum 
sit, sed sufficit, ut habeantur vehementissimae suspiciones, quae mo- 
ralem certitudinem praebeant. 

2° Ut sit carnali capula consummatum . y 

Plerique dicunt copulam inchoatam, seu habitam sine effusione 
geminis, non esse sufficientem (11). 

lii censent, practice sufficere unionem sexualem, etiam sine effu- 
sione seminis, nisi constet de impotentia, tum a) quia haec gravis 
S e est iniuria contra fidem coniugii alteri coniugi facta; tum b) quia, 
osita copula, semper censetur adfuisse ex communiter contingentibus 
etiam seminis effusio; tum c) quia, in alia sententia, fere numquam 
constaret de seminatione, nisi sequeretur conceptio. 

Rectius videtur ita distinguendum: a) si copula carnalis habita 
est, haec praesumitur perfecta i. e. cum effusione seminis, nisi pro- 
betur contrarium; onus autem probandi incumbit asserenti; b ) in 
foro interno credendum est ipsi poenitenti; aliter in foro externo, 
ubi probatio modo ordinario facienda est; c) cum vero, posita copula 
carnali, vix probari possit in foro externo defectus effusionis seminis, 
inde consequitur practice, in casu, illud adulterium fere semper 
habendum esse tamquam verum et perfectum. At agitur de praesum- 
ptione, et onus probandi, ut dictum est, incumbit asserenti. 

3° Ut sit formale , non materiale tantum sine interno consensu, ex er- 
rore aut vi procedens : poena enim divortii supponit praecedentem culpam. 

4° Ut alter coniux crimen non approbaverit , i. e. in illud non 
consenserit seu explicite seu implicite, non impediens cum sciret et 


sine gravi incommodo posset (12). 

5° Ut non fuerit ab altero coniuge provocatum , i. e. ut hic 
causam delicto non dederit , et quidem directe, mandans vel impellens; 
non solum indirecte, v. g. negatione debiti coniugalis. 

6° Ut expresse vel tacite condonatum non fuerit (can. 1129, § 1). 
Quamdiu crimen ignoratur, ius divortii non amittitur. Signa mari- 
talis affectus non constituunt tacitam condonationem, nisi coniux 
innocens, cognito adulterio, ea libere et sponte ponat (13). 


(11) Sanchez, Z. c. n. 13; S. Alph., Z. c. n. 962; Salmant., Z. c. cap. 16, n. 10; Noldin, IIT, 
n. 670; Gasparri, Z. c. n. 1365; Vlaming, Z. c. n. 740. 

(12) Reg. iur. 27 ft , in 5°; Sanchez, Z. c. disp. 5, n. 3; Gasparri, Z. c. n. 1366; S. Thom., 
Suppi., q. 62, art. 1; S. Alph., Z. c. n. 966; Rosset, Z. c. n. 3888. 

(13) Cfr. Sanchez, Z. c. nn. 2, 19, 20, 23; Coninck, disp. 35, dub. 2, n. 11; Bonacina, Z. c. 
n - 2 es,; Wernz, Z. c.; Vlaming, Z. c. n. 740. 

Unde tacita liabetur , si coniux innocens, 'postquam de adulterio 
factus est, cum altero coniuge sponte maritali affectu conversatus 
praesumitur in foro externo, si intra sex menses adulterum coniun- em erit; 
expulerit vel dereliquerit aut legitime accusaverit (can. 1129, § 2) 11011 

Sex menses computantur a die cogniti, non commissi, adulterii p 
praesumptio iuris tantum, et militat contra eum, qui affirmat se d ^ 

semestri, vel obsequia coniugalia non praebuisse, vel id ex vi vel metu fecis 
aut forte ex ignorantia sui iuris divertendi. 8e ’ 


7° Ut non fuerit compensatum , i. e. ut alter coniux idem crimen 
non commiserit ; quo in casu iniuria illata mutuo compensatur e t 
ius discedendi amittitur, quia «paria delicta mutua compensatio 
tolluntur » (15). 


827. 2. Haec notanda sunt quoad kuiusmodi separationem: 

1° Pars innocens potest , sed per se non tenetur , partem adul- 
teram dimittere; nisi forte id postulet ratio correctionis fraternae aut 
scandali vitandi. Ius enim se separandi in eius favorem concessum 
est, cui favori ipsa renuntiare potest (16). 

2° An et quandonam privata auctoritate coniux innocens disce- 
dere possit ob adulterium alterius partis? 

Quod privata etiam auctoritate valeat coniux innocens interdum 
discedere, indubitatum est ex can. 1130. Id locum obtinet, iuxta 
omnes, si delictiim est certum et notorium, quia ex ipsis verbis Cbristi 
coniux ius habet ad divortium. Sententia iudicis tantum declarat ex 
deductis causam seu adulterium revera exsistere; quae deductio et 
declaratio necessaria non est, quando adulterium est certum et no- 
torium (cfr. can. 1737, 1°) - (17). 

Si adulterium est certum et occultum, pars innocens potest profecto 
separari quoad torum. Probabilius etiam totalem separationem in foro con- 
scientiae facere valet, quia in tali casu ex sola lege caritatis ad vitandum 
scandalum aut diffamationem coniugis culpabilis teneretur illam omittere; 
sed praeceptum caritatis non obligat cum gravi incommodo, quod in istis 

(14) Cfr. S. Alph., Z. c.; Sanchez, l. c. disp. 14, n. 21; Salm&nt., Z. c. cap. 16, n. 19. 

(15) C. 7, X, V, 16; S. Ttiorn., in IV, D. 35, q. unie., art. 1; Sanchez, Z. c. disp. 6, n. 8 s.; 
Coninck, Z. c. n. 12; Sotus, in IV, D. 36, art. 1, eas. 1; S. Alph., Z. c. n. 966. 

(16) S. Thom., Suppi, q. 62, art. 2; S. Alph., Z. c. n. 963; Sanchez, Z. c. disp. 13, n. 7 ss.; 
Salmant., Z. c. n. 7; Bonacina, Z. c. punct. 5, n. 13. 

(17) Cfr. SchmalzgT. lib. IV, tit. 19, n. 110 ss.; Pirhing, lib. IV, tit. 19, n. 16; Sanchez. 
lib. X, disp. 12, n. 12 ss. ; D’Annibale, III, n. 471; Gasparri, n. 1175, ed. post Codicem. 

In schemate Codicis an. 1913 legebatur; « Si hoc delictum sit notorium, coniux innocens 
discedere potest etiam privato arbitrio; secus, nonnisi ex iudicis ecclesiastici auctoritate » 
(can. 407). 

In schemate an. 1915 et in textu definitivo iste canon disparuit; quod iure atque ex in- 
dustria factum fuisse, quisque facile perspicit. 

casibus vix unquam deerit. Id praesertim locum habebit, si delictum in foro 
externo nequeat probari ob peculiaria adiuncta aut nonnisi cum notabili 
incommodo v. g. cum magnis expensis in processu conficiendo. 

Si adulterium dubium est, separatio fieri nequit; exsistentia delicti com- 
probanda est, ideo que in hoc casu requiritur semper iudicium auctoritatis 

ecclesiasticae. 

Practice pars innocens ne deveniat in foro externo ad perpetuam ac 
definitivam separationem sine Hudicio auctoritatis ecclesiasticae, sive adul- 
terium sit occultum sive publicum, ad mala complura praecavenda. 

3° Pars innocens coniugem adulterum nunquam admittere tenetur , 
sive iudicialiter sive propria auctoritate separatio facta fuerit; potest 
autem eundem admittere vel revocare, nisi ex ipsius consensu ille 
statum matrimonio contrarium susceperit (can. 1130). Quodsi iuste 
revocetur, redire tenetur. 

Status matrimonio contrarius est status clericalis per susceptionem 
sacrorum ordinum et status religiosus per professionem religiosam. 
Pars rea eiusmodi statum suscipere nequit sine consensu partis in- 
nocentis. Si tamen haec statum elegit, qui vitae coniugalis continua- 
tionem impossibilem reddit, etiam adulter eiusmodi statum eligere 
potest. Sed hodie pars innocens talem statum assumere nequit sine 
Romani Pontificis licentia (cfr. n. 825 bis ). 

4° Si coniux innocens, facto divortio, labitur in adulterium, 
non amittit ius ad divortium, ita ut, altero petente, ad eum redire 
non teneatur (18). 

828. An et quando fieri possit separatio ad tempus. — Causae 
separationis temporaneae a Codice in hunc modum recensentur: 

« Si alter coniux sectae acatliolicae nomen dederit; si prolem aca- 
tliolice educaverit; si vitam criminosam et ignominiosam ducat ; si grave 
seu animae seu corporis periculum alteri facessat; si saevitiis vitam com- 
munem nimis difficilem reddat , liaec aliaque id genus sunt pro altero 
coniuge totidem legitimae causae discedendi , auctoritate Ordinarii loci , 
et etiam propria auctoritate , si de eis certo constet , et periculum sit 
in mora » (can. 1131, § 1). 

1. IsTon omnes, sed praecipuae tantum, a Codice enumerantur 
causae, adeo ut aliae quoque causae aequi ponderis dari possint, 
quod manifeste indicat ipse Codex, taxativam enumerationem exclu- 
dens, per verba « haec aliaque id genus sunt pro altero coniuge toti- 
dem legitimae causae discedendi » (can. cit.). 

(18) s. Thom., Z. c. art. 6, ad 4; Sanchez, Z. c. disp. 9, n. 30; S. Alph., Z. c. n. 697. 

2. Praecipuae causae separationis temporaneae ad tres ol 
reducuntur: 1° adulterium spirituale (fornicatio spiritualis) 

2° periculum animae ; 3° periculum corporis (20). 

1° Ad spirituale adulterium refertur recessus a vera reliei 
per apostasiam vel haeresim aut schisma. 

Datui* discrimen inter ius vetus et novum. Iure antiquo i 0 
erat separationi etiam perpetuae, ex sententia iudicis, oh haeresim 
vel apostasiam a fide, ita ut pars innocens coniugem haereticum vel 
apostatam post conversionem non amplius recipere teneretur, saltem 
si vellet ad religionem transire (ita dicimus, quia DD. disputabant \- 
separatio erat temporanea , si facta ex privata auctoritate , et coniux 
conversus recipi debebat (21). 

Ime novo propter haeresim et apostasiam, ex can. 113 i ? § 2 
non datur nisi separatio temporanea. ^ 1 

Verba « sectae acatholicac nomen dederit » intelligenda sunt de formali 
adscriptione sectae sive infidelium sive haereticorum; qua tamen etiam defi- 
ciente, potest fieri locus separationi ex alio capite. 

Qui « prolem acatliolice educaverit » agit quidem directe contra bonum 
prolis, sed indirecte etiam contra bonum fidei ideo que de natura adulterii 
# spiritualis participat. 

Verba « vitam criminosam et ignominiosam ducat » intelligi debent non 
de aliquo facto peculiari criminoso vel ignominioso, at potius de statu seu 
conditione habituali, de coniuge nempe qui hahitualiter seu ad longum tempus 
huiusmodi vitam ducat. 


829. 2° Periculum animae (22) inducitur continua aut saltem 
frequenti provocatione ad gravia peccata, v. g. contra fidem, contra 
castitatem coniugalem, etc. Si grave labendi periculum proximum 
est, illudque aliis inediis sufficienter removeri non potest, pars inno- 
cens se separare tenetur (23). 

3° Periculum corporis inducitur a) morbo contagioso quo coniux 
coniugem in ipso usu matrimonii inficit, hodie praesertim morbo con- 
tagioso seu lue venerea; b) morbo qui immediatum et grave periculum 


(19) Cfr. c. 5, 6, C. XXVII, q. I; c. 2, X, II, 19. 

(20) S. Alph., Z. c. n. 970 as.; Laymann, lib. V, tract. 10, part. 3, cap. 7, n. 16; Sanchez, 

l. c. disp. 18; Schmalzgr., Z. c. n. 148 ss.; Wornz, Z. c. nn. 709, 712 ss.; De Smet, Z. c. n. 256; 

Vlaming, Z. c. n. 743. 

(21) Cfr. cap. 6, 7, X, IV, 19; Sanchez, Z. c. disp. 15; Schinalzgr., Z. c. n. 148 ss.; Pirhiiig, 

lib. IV, tit. 19, n. 29 ss.; Wernz, Z. c. n. 709; Gasparri, Z. c. n. 1370; Rosset, Z. c. n. 3962 ss. 

(22) Sanchez, Z. c. disp. 17, n. 1 ss.; Schmalzgr., Z. c. n. 141*&s.; Wernz, Z. c. n. 713; Ga- 
sparri, Z. c. n. 1371; Kosset, Z. c. n. 3977 ss. 

(23) Cfr. S. Alph., Z. c. n. 973; Sanchez, Z. c. disp. 17, n. 1 ss.; Schmalzgr,, Z. c. n. 141 ss.; 
Ball.-Palm., Z. c. n. 509. 

alteri coniugi affert, v. g. amentia furiosa; c ) morbo quocumque alteri 
p parti graviter molesto et culpabiliter procurato. 

I Quamvis morbus sit inculpabilis, potest tamen interdum esse iusta 
c aiisa separationis a toro aut saltem ad\debitum coniugalem non red- 
dendum, modo valde molesta sit huius' redditio (24). 

In ceteris casibus morbus non est per se causa sufficiens separa- 
tionis. 

4° Vitam communem nimis difficilem reddere potgst: 

a) Saeva et dura tractatio, in qua ponderanda ratio haberi debet 
aetatis, indolis et conditionis. Quae enim ab uxoribus plebeiis levia habentur, 
honestioris condicionis uxori intolerabilia videri possunt. Sic convicia et im- 
precationes, etsi frequentes, a muliere huinilis conditionis forte parvi fiunt, 
jniilieri vero bene educatae gravissima esse possunt (25). 

b) Iurgia continua, rixae, inveterata aversio et odium, quo una pars 
fertur in alteram. 

5° Periculum, quod imminet bonis fortunae uxoris, si hoc periculum 
alio modo removeri non possit, interdum potest esse causa iusta separationis. 

3. Causae separationis, si utraque vel alterutra pars est baptizata, 
sunt vere ecclesiasticae ideo que cognoscendae et approbandae a magi- 
stratu ecclesiastico, qui separationem concedit vel ad certum tempus 
vel indeterminate , donec pars culpabilis resipuerit. Solum si certo 
constet de legitima causa et periculum sit in mora, licet parti inno- 
centi privata auctoritate discedere (can. 1131, § 1). 

Alicubi, ut ifi Italia ex art. 34 Concordati, ipse magistratus 
civilis valet cognoscere causas separationis coniugum, ex Sedis Apo- 
stolicae concessione. Quo in casu magistratus civilis ex potestate 
ab Ecclesia delegata agit. 

4. Cessante causa separationis, vitae consuetudo iterum restau- 
randa est. At si separatio ab Ordinario pronimtiata fuerit ad certum 
tempus, pars innocens redire non tenetur, nisi elapsum sit tempus 
constitutum; et si nullum tempus determinatum fuerit, exspe- 
ctare potest novam Ordinarii sententiam (can. 1131, § 2). 

Coniux reus , cessante causa separationis, ius habet exigendi , ut 
restituatur ad vitae coniugalis communionem, et si nulla intervenit 
sententia iudicialis, per se debet statim admitti. 

5. Instituta separatione filii educandi sunt penes coniugem inno- 
centem; et si alter coniugum sit acatholicus, penes coniugem catholi- 


(24) Sanchez, Z. c. disp. 18, n. 1 ss. ; Schmalzgr., Z. c. n. 143 ss.; B. Alph., Z. c. n. 970; 
Sulmant., Z. c. n. 35; Wernz, Z. c.; Vlaming, Z. c. n. 743 ss.; De Smet, Z. c. n. 257. 

(25) Ball.-Palm., Z. c. n. 507; Noldin, Z. c. n. 671; Vlaming, Z. c. n. 743; G6nicot-Salsmans, 
l c. n. 557. 

cum, nisi in utroque casu Ordinarius pro ipsorum filiorum bono 
semper eorundem catholica educatione, aliud decreverit (can 


, salva 
1132). 


830. Pertractatio causarum separationis, vis sententiae sive d 
creti, auctoritas competens. — 1. Separatio iusta tantum de . ^ 
eaque per se gravi fieri potest. Magistratus ecclesiasticus eo^fi^ 
intervenit, ut cognoscat utrum revera adsit legitima separatio ^ 
causa et, omnibus circumstantiis tam in iure quam in facto consid^ 
ratis, utrum separationi sive in perpetuum sive ad tempus deterrui 
natum vel indeterminatum locus sit. Munus igitur ecclesiastici ma i 
stratus in hisce causis idem est ac in ceteris ludiciis et processibus 
seu cognoscere ac definire causam ad normam c. 1129-1132 Qf r ’ 
resp. Pontif. Comm. Codicis, 25 iun. 1932, de quo infra. 

2. Magistratus ecclesiasticus decernit etiam de effectibus mere 
civilibus, si et quaternis opus sit, v. g. de dote, de bonis coniugum 
de congrua sustentatione uxoris et filiorum (can. 1961), perspecta 
in hac re etiam lege civili cuiuslibet nationis. 

3. Si coniux culpabilis non est baptizatus, decisio magistratus 
ecclesiastici sortitur nihilominus plenum effectum iuridicum; nam 
directe tangit coniugem baptizatum, indirecte partem non baptizatam 
ut in aliis causis. 

Ecclesia competens est in causis separationis etiam coniugum 
acatholicorum, qui matrimonium contraxerunt privatim sine ulla 
forma canonica (cfr. can. 1099, § 2). 

4. Causa potest cognosci ac definiri iuris ordine adamussim ser- 
vato, i. e. per processum stricte iudicialem. 

Potest cognosci ac definiri etiam per processum summarium , qua- 
tenus citentur partes, colligantur probationes iisque mature perpensis 
legitima feratur pronuntiatio, ceteris omissis iuris sollemnitatibus. 

Demum causa agi et definiri potest via mere administrativa seu 
disciplinari, forma iudiciali omnino praetermissa. Haec forma aptior 
est eaque, quantum fieri possit, praeferenda prorsus. Id ex ipsa rei 
natura profluit: idque pendet ex causa separationis allegata, ex cir- 
cumstantiis peculiaribus, ex factorum adiunctis. 


Huc spectat responsum Pontificiae Commissionis Codicis diei 25 iun. 1932, 
ad I. Interrogata Pontif. Commissio: «An separatio coniugum ob causas, 
de quibus in can. 1131, § 1, forma administrativa decernenda sit»; die 
25 iun. 1932 respondit: «Affirmative, nisi ab Ordinario aliter statuatur ex 
officio vel ad instantiam partium » (26). 


(26) A. A. S., XXIV, p. 284. 

Quae responsio ita intelligenda est, ut causae separationis coniugum 
regulariter forma administrativa, non autem iudiciali, dirimantur. 

[ Nam si, positis ponendis, separatio fieri potest etiam privata coniugum 
voluntate (can. 1130, 1131), a fortiori dicendum, eam fieri posse cum inter- 
ventu mere administrativo Ordinarii, absque processu stricte iudiciali. Hinc 
est, quod can. 1131 non loquitur de iudice ecclesiastico, sed^ solum de Ordi- 
nario, non dicit separationem faciendam esse ex iudicis sententia, sed 
« auctoritate Ordinarii loci ». 

Ratio cur causae separationis forma administrativa regulariter 
tractandae ac definiendae sint, manifesta est. Processus stricte iudi- 
cialis, quoad fieri possit, vitandus est, tum ob expensas haud leves 
quas ille necessario secumfert aliaque incommoda, tum ut citius et 
expeditius controversiae finiantur. Porro separationis causae, gene- 
ratim et ordinarie loquendo, eiusmodi sunt naturae, ut rite tractari 
ac definiri queant via dumtaxat administrativa, quin iudiciali forma 
opus sit. 

k Diximus regulariter causas separationis dirimendas esse forma ad- 

5 . ministrativa, non autem semper et necessario. Sane huiusmodi causae 
profecto disceptari ac definiri possunt, ut quodeumque aliud negotium, 
etiam ordine stricte iudiciali servato. Quo in casu, servandae sunt 
. normae communes de processibus. Palam est, causas istas, si agitur 
de coniugibus baptizatis, proprio et exclusivo iure spectare ad iudicem 
ecclesiasticum ad normam can. 1960, et magistratum civilem non- 
nisi ex delegatione Ecclesiae easdem cognoscere ac definire posse 
(cfr. art. 34 Concordati initi inter S. Sedem et Gubernium Italicum). 

Forma iudicialis servanda est, in praedictis causis, vel ad instan- 
tiam partium vel ex mandato Ordinarii sive ex officio. Partes procul 
dubio petere valent ministerium iudicis ad ius suum persequendum, 
ut in quocumque negotio. Nam omne ius actione communitur, nisi 
aliud expresse cautum sit, ad normam can. 1687. Iudex autem peti- 
tum ministerium denegare non potest. Id vero locum obtinet sive 
utraque pars postulet formam stricte iudicialem, sive alterutra tantum. 
Ordo iudicialis ex officio servandus videtur duplici in casu: 1° quando 
Ordinarius loci, attentis peculiaribus rerum et personarum adiunctis, 
censeat causam rite cognosci ac definiri non posse via administrativa, 
sed forma tantum iudiciali; 2° quando forte ex conventione inita 
inter S. Sedem et Statum aut ex lege civili sententia iudicialis requi- 
ratur ad civiles effectus separationis obtinendos. 

Prout una aut alia adhibeatur forma in causis separationis, competentia 
ad varios magistratus ecclesiasticos spectat. Siquidem, si causa via admini- 

strativa cognoscitur ac definitur, non solum Episcopus, sed etiam Viear* 
generalis competens est, ut in aliis controversiis ad tramitem discipfi^ 
disceptandis, non autem Officialis, de quo in can. 1573, quippe q u j caret 
potestate administrativa, nisi forte ex delegatione Ordinarii agat. Si, contra 
causa separationis ordine iudiciali cognoscenda ac definienda sit, Vicarium 
generalis, qua talis, competens non est; dum competens dicendus Officiali 
nisi Episcopus liuiusmodi causam sibi reservaverit ad normam can. 1573 § </ 

Ulterius quaesitum fuit: «An in causis separationis coniugum, de quibus 
in can. 1131, § 1, in secundo gradu eadem servanda sit forma ac in primo 
gradu»; — Pontif. Commissio Codicis die 25 iun. 1932, ad II respondit- 
« A ffirm citive » (27). 

Haec responsio est conclusio sponte et necessario manans ex generalibus 
iuris principiis. 

Iudex appellationis, utpote qui sola ratione appellationis competens est 
nequit causae appellatae formam mutare. Id ex ipso appellationis conceptu 
atque ex normis illam respicientibus evidenter consequitur (cfr. can. 1879 ss.) 
praesertim ex praescripto can. 1891. 

Itaque si causa separationis in primo gradu ordine iudiciali 
cognita ac definita fuerit, verae appellationi locus erit, de qua vi- 
dere debebit iudex ad quem, normis processualibus adamussim ser- 
vatis. Si causa separationis in primo gradu disceptata ac soluta fuerit 
forma administrativa , locus non erit appellationi proprie dictae, sed 
recursui, et sequendae erunt leges propriae recursus (cfr. can. 1601, 
1880, 6°). Igitur appellatio fiet ad iudicem superiorem (Metropolitani, 
S. E, Eotam etc.), recursus ad S. Congregationem de Sacramentis. 

831. An legitima habenda sit separatio coniugum a civili magi- 
stratu statuta eaque in conscientia uti valeant coniuges. — l. Si 

peculiaris facultas seu delegatio concessa sit a S. Sede, ut hodie in 
Italia ex art. 31 Concordati an. 1929, procul dubio civilis auctoritas 
valide et licite procedit eiusque ministerium coniuges postulare valent, 
dummodo nihil fiat contra ius divinum et ecclesiasticum. 

2. Si praedicta delegatio concessa non fuerit, et lex civilis sepa- 
rationem a iudice ecclesiastico pronuntiatam recognoscat eique in 
suo foro effectus iuridicos tribuat, coniuges non possunt adire ma- 
gistratum civilem ad petendam separationem, neque advocati vel pro- 
curatores iisdem operam suam in hunc effectum praestare valent. 
Nulla sane adest causa iusta in casu, ex qua, omisso recursu ad 
competentem auctoritatem ecclesiasticam, liceat recurrere ad civilem 
magistratum. 


(27) A. A. S., XXIV, p. 284. 

3. Si in foro civili separatio statuta ab auctoritate ecclesiastica 
non agnoscatur, eaque proinde effectus civiles non sortiatur, triplex 
e st DE- sententia. 

Quidam dicunt Ecclesiam nullatenus permittere, ut coniuges adeant 
I magistratum civilem, ac propterea sententiam ab ipso latam esse 
illegitimam nec tuta conscientia servari posse. 

Alii censent, in illis tantum regionibus fas esse recurrere ad ci- 
vilem auctoritatem, pro quibus exsistit peculiaris declaratio S. Sedis, 
porro, aiunt, liuiusmodi declaratio data est solum pro Anglia et 
Qallia (28), non pro ceteris nationibus. 

Alii tenent, in iisdem rerum et locorum adiunctis — i. e. urgente 
gravi causa, salva doctrina catholica de exclusiva competentia eccle- 
siastica circa causas matrimoniales, salvo iure divino et canonico — 
Ecclesiam explicite aut saltem^implicite tolerare , ut coniuges adeant 
i- civilem magistratum ad separationem postulandam. 
wlU Haec sententia verior est et practice tuta ideoque praeferenda. 
]sTam ex una parte non agitur de re intrinsece mala, secus S. Sedes 
illas declarationes non dedisset, immo nec dare potuisset; ex alia 
integra manet catholica doctrina, divina et ecclesiastica lex, 


simulque causa gravis exsistit, immo interdum gravissima recurrendi 
ad civilem magistratum, praesertim in ordine ad iura patrimonialia 
tuenda ope legis civilis (29). 


832. Monitum pro parocho et confessario. — 1. Neque coniugum 
neque, seclusa peculiari delegatione Ecclesiae, potestatis civilis est, sed 
solius auctoritatis ecclesiasticae, causam separationis examinare eiusque 
sententiam ferre. Quare parochus vel confessarius coniugem, qui vult 
causam separationis proponere ad iudicem ecclesiasticum, dirigere debet. 

2. Cum tamen fideles aegre adduci possint, ut ad iudicem eccle- 
siasticum recurrant, saepius praestabit, ut confessarius coram iis, 
qui hanc obligationem ignorant, eam dissimulet, modo certa sit 
causa separationis. Quae dissimulatio praesertim tunc suadenda est, 
cum coniuges sive propria sive iudicis auctoritate in bona fide iam 
separati vivunt, modo absit scandalum. 


(28) S. Off. 19 dec. 1860, 2-29 iun. 1885; cfr. n. 836. 

(29) Cfr. De Smet, n. 390; Wernz-Vidal, p. 850; Fourneret, p. 21, not. 2; Le Picard, 
P. 124 aa. Gasparri (n. 1237, ed. post Codicem) ait: 0 Hae declarationes ad alias nationes, quae 
in iisdejn circuristantiis reperiuntur, extendi per se non possunt, quia a quod alicui gratiose 
conceditur, trahi non debet aliis in exemplum »; Reg. 74 R. J. in VI 0 ; proinde necesse est 
eiusdem tolerantiae gratiam petere et obtinere ». 

Nesoimu8 prorsus, cur declarationes illae gratiose concessae dicantur; cur tolerantia, quae 
ipso iure naturali nititur ad mala graviora vitanda, censeatur respicere tantum Angliam et 
Galliam, non autem ceteras nationes, quamvis « in iisdem circumstantiis reperiuntur ». 

3. Caveat confessarius, ne uxoribus de saevitiis et molestiis mariti 
conquerentibns facile credat, neve separationem quoad habitationem 
aut consulat aut permittat. 

4. Cum ex coniugum separatione gravissima mala saepe oriantur 
ut sunt odia, inimicitiae, adulteria, ipsa semper debet esse ultimam 
remedium, quod solum in maxima necessitate adhibeatur. Uxores 
iugiter monendae sunt, matrimonium ineuntes hinc quidem obliga- 
tionem contraxisse patientiae et mansuetudinis, inde vero per sacra- 
mentum gratiae auxilia recepisse forti animo ferendi onera matri- 
monii (30). 

Articulus Y1IJ. 

De divortio civili. 

833. Divortium plenum et semiplenum in Codicibus modernis. — 

1. Plures sunt nationes, in quibus divortium a lege excluditur, vel 
saltem usque ad haec ultima tempora excludebatur, sola admissa 
corporum separatione. Ita v. g. Italia, Polonia, Monaco, Argentinaj 
Brasilia, Chili, Mexico, Perii, Uraguay etc. (1). 

2. Adsunt nationes, in quibus viget divortium tantum, et noii 
admittitur separatio corporum, nisi ad summum tamquam stadium 
quoddam pro visorium ad divortium. Ita v. g. in Servia, Dania, 
Suecia, Norvegia, Bomania, Bulgaria, nec non in pluribus Statibus 
Foederatis Americae Septentr. (2). 

3. Sunt nationes, in quibus lex permittit divortium simul ac sepa- 
rationem. Ita v. g. in Gallia, Belgio, Helvetia, Germania, Anglia, et 
in nonnullis Statibus Americae Septentr. (3). 

4. Habentur quaedam nationes, in quibus diversae legi obnoxii 
sunt cives pro diversitate religionis ad quam pertinent. 

Ita in Austria usque ad nostra tempora: catholicis non conceditur 
divortium, sed solum corporum separatio, etiam ubi matrimonium est 
mixtum; non catholicis permittitur divortium et quidem facilius 
israelitis quam Christianis (4). 


(30) Cfr. Pighi, Z. c. n. 141, q. 2 tt ; Noldia, Z. c. n. 671; Vlaming, Z. c. n. 748; G6nicot* 
Salsmans, Z. c. nn. 556, 558. 


(1) Cfr. Schulze, Z. c. p. 765. . ... . 

(2) Lehr, Le mariage, le divorce et la sdparation de cows dans les principaux pays cmnses, 

Paris, 1899, nn. 943, 987, 1069; Schulze, Z. c. p. 764. m Ba 

(3) Lehr, Z. c. n. 945 ss.; Howard, Z. c. II, p. 107 ss.; Laurent, La rtpudiatxon, p. lio w. 

(4) Laurent, Z. c. p. 128 ss.; Le rigime des cultes, p. 110. 

In Bussia, usque ad nostram aetatem, matrimonium civile non 
exsistebat ideo que constitutio et dissolutio matrimonii regebatur a 
espectiva lege religiosa, ita ut catholici tenerentur lege catholica 
divortium repudiante, orthodoxi lege Ecclesiae orientalis divortium 
dmittente, israelitae pariter (5). 


5. Conventio internationalis Hagae, etiam quoad divortium et separa- 
tionem a toro et mensa, inita est die 12 iun. ^1902 — « Convention pour 
reglev les conflits de lois et de jurisdiction en mali er e de divorce et de separation 
fle corps »; — quae mutuas relationes Statuum Conventioni adhaerentium 
I (Italia, Gallia, Belgium, Germania, Helvetia, Lusitania, Hollandia, Luxem- 
jfnrgum, Romania, Suecia) moderatur. 

Cuius praecipuae dispositiones hae sunt: 

a) Actio ad divortium vel separationem non admittitur nisi tum in 
statu originis tum in statu commorationis relativum institutum iuridicum 
sit a lege agnitum. 

b) Causae debent esse huiusmodi quae in utraque legislatione, licet 
diversae, sufficientes habeantur. 

c) Quilibet Status potest sibi reservare ut processus suorum subditorum 
exclusive secundum legem patriam peragatur (6). 

834. Doctrina catholica. — I. Index laicus (syndicus, magistratus, 
officialis) potest divortium civile pronimtiare, si agitur de matri- 
monio civili eorum qui coram Ecclesia non sunt coniugio valido iuncti. 

II. Nequit, extra casum necessitatis , pronuntiare divortium inter 
coniuges qui ligati sunt matrimonio religioso et civili. 

Num in casu gravissimae necessitatis licite possit, disputatur. 
Alii dicunt esse rem intrinsecus malam ideoque numquam licere (7); 
alii putant non esse intrinsece malum et consequenter urgente ne- 
cessitate fieri posse (8). 

III. In iisdem rerum adiunctis coniux potest, vel non, petere 
civile divortium et advocatus illud procurare nomine coniugis catholici. 

(5) Lehr, Z. c. n. 990 ss.; De Sinet, Z. c. n. 380. 

(6) Cfr. Speiser, Archiv fur katholisches Kirchenrecht, LXXXVI, 476 ss.; Travers, Con - 
vention de La Haye relative au divorce et a la sdparation dc corps, Paris, 1909; La convention 
de La Haye relative au mariage, Paris, 1912. 

(7) Bucceroni, II, n. 983; Rosset, Z. c. n. 4085 ss.; Aertnys, II, n. 522; Gasparri, Z. c. 
n. 1554, qui dixit se in rigidam opinionem inclinari; et quidam alii. 

(8) Lehmkuhl, II, n. 921, in nota; Ball.-Palm., VI, n. 524 ss.; De Becker, Z. c. p. 429 ss.; 
G6nicot-Salsmans, Z. c. n. 561; Mare, II, n. 2126; Noldin, Z. c. 673 ss.; Ojetti, op. cit. v. Syn- 
dicus, n. 3894 s.; Leitner, Z. c. p. 634 s.; Tanquerey, Z. c. n. 910 ss.; De Smet, Z. c. n. 401; 
Vermeersch, Z. c. n. 286; Sabetti, Z. c. n. 559 s.; Berardi, Theol. Mor. V, n. 1064. 

Mirum profecto est, quod Cerato (Z. c. n. 118, 6) haec dicere audeat: «Remanet igitur, 
patronus sententiae affirmantis liceitatem, contra sententiam communem negantem, unus 
Gennari». ( Continuatio ad pag. seq.). 

Ut status quaestionis probe intelligatur et veritas, quantum fi er - 
potest, innotescat, imprimis inspicienda sunt varia responsa SS Uon* 
gregationum, postea consectaria practica tradenda erunt. 

835. Documenta S. Sedis. — 1. Quoad coniugem qui petit civile 
divortium, liaec sunt responsa: 

1° « Mulier, vi sententiae separata a marito quoad torum, vellet 
ad vitam sustentandam quoddam publicum munus suscipere. S e d 
gubernium id non sinit nisi petat divortium. Ipsa petere vellet sed 
in sua intentione, semper salvo ligamine. Parochus qui est illius Cou- 
fessarius petit num admitti possit ad Sacramenta, et lumen seu con- 
silium circa reliqua, ut infra. Sacra Poenitentiaria, mature perpensis 
expositis, Confessario oratori respondit: Mulieri poenitenti , in casu 
nihil aliud esse consulendum , nisi ut a petendo divortio sub gravi se 
abstineat. Datum Romae in S. Poenitentiaria, die 5 ian. 1887. R. Card 
Monaco P. M. ». 

2° Similiter respondit S. Poenit. die 14 ian. 1891: Negative. 
Mulier per Ordinarium quaesierat, utrum ipsi liceret divortium civile 
petere ad damna gravissima avertenda, declarans simul expresse 
doctrinam Ecclesiae circa matrimonium et causas matrimoniales ad 
solos iudices ecclesiasticos pertinere promittens que expresse se ob- 
tento divortio civili nunquam usuram ut novas attentaret nuptias. 

3° Item alia mulier petebat divortium civile ut provideret educationi 
et temporali et religiosae neptis suae orplianae; S. Poenitentiaria interrogata 
respondit die 3 iun. 1891: « Petitam licentiam concedi non posse». 

4° « Eduardus ob adulterium mulieris notorium et scandalosum... a 
iudice ecclesiastico obtinuit sententiam pro separatione tori. Ut vero talis 
sententia iudicis ecclesiastici effectus civiles sortiri queat... lex civilis non 
aliud suppeditat medium efficax, quam divortium civile... Nullo tamen modo 
vinculum sacramentale infringere aut novarum nuptiarum libertatem 
pro se aut pro indigna muliere praetendere putat, paratus ceteroquin 
talem intentionem authentice coram parocho vel Episcopo confirmare et 
declarare... ». 


Ex allegatis AA . quisque oculis suis videt num sententia negans sit communis, num unus 
sit Card. Gennari patronus sententiae affirmantis ! Nec satis. 

Alii quoque citari possunt patroni huius sententiae, v. g. Grandelaude, Rkgles pratiques 
touchant la coopdration au divorce civil, Paris, 1887, p. 8 s.; Besson, Revue thdologique fraiiQaisc 
1950, p. 371 ss.; Michaud, Nouvelle Revue th&ologique , 1914, p. 261 ss.; Bovens, Du divorcc, 
civil, p. 34 ss., Bruxelles, 1904; Boudinhon, Revue cath. de droit (Louvain), X, 1907-1908, 
p. 164 ss., 170 s. 

Etiam Santi-Leitner ( l . c. App. n. 15) et Pighi ( l . c. n. 131, qu. 3), ut alios omittamus, 
admittunt probabilitatem sententiae affirmantis. Cfr. nn. 734, 837. 

g. Poenitentiaria die 30 iun. 1892 respondit: 

1 auctores ». 


< Orator consulat pi-obatos 


836. 2. Quoad iudices et advocatos haec responsa data fuerunt: 
io Episcopus Soutwariensis interrogavit «utrum advocatus de- 
fcndere possit reum contra actorem postulantem divortium »; S. C. 
g, Off. die 22 maii 1860 respondit: «Dummodo Episcopo constet 
le probitate advocati, et dummodo advocatus nihil agat, quod a 
! principiis iuris naturalis et ecclesiastici deflectat, posse tolerari ». 

2° Idem Episcopus, die 19 dec. 1860, quaesivit a S. C. S. Officii: 
«Utrum liceat advocati et actoris partes agere (apud tribunal civile), quando 
finis litis est simplex separatio, absque ulla sententia matrimonii nullitatem 
g ecum ipsa ferente»; S. C. reposuit: «Dummodo pars catholica nullum aliud 
tribunal adire possit a quo sententiam obtineat separationis quoad torum 
et mensam, et dummodo sententia huius tribunalis nullum alium habeat 
;, r effectum, quam separationem praedictam, posse tolerari ut catholici in eo 
foro actoris et advocati partes agant, et dummodo adsint iustae separationis 
" causae iudicio Episcopi; et si quid habeat praeterea dubii, recurrat exponens 
omnes circumstantias et legis dispositiones ». 

3° Episcopus S. Galli in Helvetia haec exposuerat S. C. 8. Officii: 
f «Lex Confederationis Helveticae de statu et matrimonio civili lata sancivit: 

causas matrimoniales omnes et singulas, suppressa ex nunc et deinceps 
■ecclesiastica iurisdictione, in tribunalibus laicorum ad normam tractandas 
esse, quae in causis civilibus statuitur, sententias in iis praeferendas esse 
secundum praescriptiones iuris communis et novissimae latae legis, qua 
latrimonia, etiam catholicorum, sub certis rationibus valde levibus, perpetuo 
dirimi atque quoad vinculum dissolvi possunt, ita ut huiusmodi coniuges 
litigantes, post latam iudicum saecularium sententiam divortii, ad alia ma- 
trimonia contrahenda, si voluerint, possint transire. Quaeritur igitur: 

« Dubium quintum: Utrum iudices catholici et advocati in eiusmodi 
tribunalibus laicis causas matrimoniales tuta conscientia suscipere ac defen- 
dere sive cognoscere et iudicare possint? 

« Dubium sextum: Utrum iidem iudices catholici et advocati secundum 
•ecentem Helvetiae legem matrimonii vinculum ut dissolvendum proponere/ 
seu ut dissolutum declarare tuta conscientia possint, necnon declarare eiusmodi 
coniuges ad aliud matrimonium contrahendum posse transire, sicut lex 
civilis hoc in casu iudicare et declarare iudices expresse iubet et urget? 

« In disserenda hac quaestione obliviscendum non est quod tribunalia 
Baecularia, quorum est iudicare de causis civilibus, eadem sunt quibus nova 
incumbit causas matrimoniales cognoscere et iudicare. Quod si ergo 
iudicibus catholicis vetitum fuerit eiusmodi tribunalibus interesse, in magnum 
damnum civium ea tribunalia iis iudicibus privari experiemur, qui, timore 
Dei repleti, pie et iuste iudicant ». 

53 — Cappello, De Sacramentis. V. 

S. C. die 3 april. 1877 reposuit: «Ad V et YI : Quoad indices , recurrat 
in casibus 'particularibus. Quoad advocatos , dentur responsa iam data 
Soutwariensi , nempe: feria III , loco IV , die 22 mtm a. 1860 » (cfr. n. 

4° « Post nuper restitutas penes Gallos an. 1884 divortii leges 
plura a nonnullis Episcopis Galliarum dubia lruic S. E. et U. Incpii- 
sitioni proposita sunt: utrum nempe fas esset iudicibus laicis, in causis 
de separatione coniugum sive circa vinculum sive circa habitationem 
tantum , ius dicere; utrum advocatis et procuratoribus huiusmodi 
causas agere penes indices laicos: utrum his ad quos de iure pertinet 
defensores officiosos, quos vocant, deputare; utrum denique syndicis 
(vulgo maires) divortium pronuntiare. 

« EE. PP. una mecum Inquisitores Generales, re mature perpensa 
in feria 7, loco 17, die 25 iunii 1885, ita decernendum esse censuerunt* 
«Attentis gravissimis rerum, temporum, ac locorum adiunctis 
tolerari posse, ut qui magistratus obtinent, et advocati causas ma- 
trimoniales in Gallia 'agant, quin officio cedere teneantur, dummodo 
catholicam doctrinam de matrimonio deque causis matrimonialibus 
ad solos iudices ecclesiasticos pertinentibus palam profiteantur, et 
dummodo ita animo comparati sint tum circa valorem et nullitateni 
coniugii, tum circa separationem corporum, de quibus causis iudi- 
care coguntur, ut numquam proferant sententiam neque ad profe- 
rendam defendant vel ad eam juovocent ve i excitent divino aut 
ecclesiastico iuri repugnantem; et in casibus dubiis vel difficilioribus 
suum quisque Ordinarium adeat, eius iudicio se dirigat, et quatenus 
opus sit, per eius medium ad Apostolicam Poenitentiariam recurrat. 

« Hoc decretum SSmus Pater ratum habuit, ideoque omnibus in 
Gallia Archiepiscopis et Episcopis notum fit pro eorum norma per 
has litteras, ceteroquin non evulgandas » (9). 

5° Dubitationes exortae sunt in Gallia circa inteUigentiam huius 
decreti. Proinde ab Episcopis quaesitum est: 

« 1° An recta sit interpretatio, per Gallias diffusa ac etiam 
typis data, iuxta quam satisfacit conditioni praecitatae iudex qui, 
licet matrimonium aliquod validum sit coram Ecclesia, ab illo matri- 
monio vero et constanti animo abstrahit, et, applicans legem civilem, 
pronunciat locum esse divortio, modo solos effectus civiles solumque 
contractum civilem abrumpere mente intendat, eaque sola respiciant 
termini prolatae sententiae'? Aliis terminis, an sententia sic lata dici 
possit divino aut ecclesiastico iuri non repugnans? 


Episcopo 

836, log 


(9) Cfr. Gasparri, l. c. n. 1457; Ojetti, op. cit. v. Syndicus, n. 3894; Ball.-Palm., I. c. n. 525. 

«2° Postquam iudex pronuntiavit locum esse divortio, an 
possit syndicus (gallice le maire ), et ipse solos effectus civiles solum- 
que civilem contractum intendens, ut supra exponitur, divortium 
pronuntiare, quamvis matrimonium validum sit coram Ecclesia? 
( 10 ). 

« 3° Pronuntiato divortio, an possit idem syndicus coniugem, 
a d alias nuptias transire attentantem, civiliter cum alio iungere, 
quamvis matrimonimn prius validum sit coram Ecclesia vivatque 
altera pars? 

« Feria 7, loco IV , die 27 Maii 1886. 

«In Congr. Gen. S. E. et U. Inquis., habita coram EE. ac EE. 
DD. S. E. E. Cardinalibus Generalibus Inquisitoribus, propositis 
suprascriptis dubiis, ac praehabito voto DD. Consultorum, iidem EE. 
ac EE. DD. rescribi mandarunt: Ad primum , secundum , et tertium 
dubium, negative. 

«Eadem feria ac die, facta de his SS. D. N. Leoni Papae XIII 
relatione, S. S. resolutiones EE. PP. approbavit et confirmavit ». 

6° Citatum decretum S. Officii ephemerides liberales publica- 
verunt et, illud intelligentes in sensu intrinsecae illiceitatis, ita ratio- 
cinabantur: Eadem est legislatio in Belgio et in Galliis quoad di- 
vortium; proinde, sicuti in Galliis, ita et in Belgio iudices catholici 
nequeunt hanc sententiam pronuntiare; et ideo catholici nequeunt 
iudicis officium assumere, et qui illo potiti sunt, debent eidem cedere. 
His ad praxim deductis, gravissima damna catholicis in Belgio 
evenissent. 

Ephemerides catholicae in difficili hac quaestione doctrinali di- 
scordes haerebant, et argumentationem ephemeridum liberalium non 
solvebant. Gubernium petiit a Nuntio Apostolico quid respondendum 
deputatis liberalibus hac de re interpellaturis. Nuntius consuluit Eo- 
manum Pontificem, qui, re ad examen revocata, respondendum iussit, 
prouti constat ex epistola Nuntii Apostolici ad Ministium Negotiorum 
Exterorum in Belgio, data die 14 sept. 1886... «que le decret du 
27 mai ne concerne pas la Belgique et que, par consdquent, rien 
n’est modifie en ce pays en ce qui touche la matiere du di- 
vorce » (11). 

(10) Tempore propositi dubii non iudex, sed syndicus pronuntiabat divortium in Gallia, 
licet tempore responsionis procedura immutata fuisset. 

(11) « Em. Card. a secretis Status significavit mihi, iubente hoc Sanctitate Sua, Congre- 
gationem S. Officii declarasse, quod decretum diei 27 maii non respicit Belgium, et idcirco 
nihil esse in hac regione mutatum quoad ea, quae spectant ad materiam divortii». Ball.- 
Palm., I. c. n. 528. 

Hoc modo res compositae fuerunt. Ergo vel decretum illud do- 
ctrinam dogmaticam non continet, vel speciales rationes exsistunt 
pro Galliis, puta ad scandalum removendum (12). 

7° Huc etiam spectat responsio S. Officii diei 26 iulii 1887 pro Galliis 
Episcopus N. exponebat catholicum magistratum nominatum fuisse prae 
sidem tribunalis civilis, sed paratum esse officio cedere, si sententiam divortii 
civilis in conscientia ferre non posset, quia in praxi haud semper possibile 
est vel partem actricem a sua petitione deterrere, vel eius petitionem re- 
iicere contra apertam legis dispositionem; et, praemissis duabus quaestionibus 
doctrinalibus circa divortium. Episcopus quaerebat: «3° An onus dignitatem- 
que praesidis tribunalis civilis possit acceptare, cum perspectum habeat 
quod inde erit constitutus in strictiori necessitate ferendi saepius sententiam 
divortii ». 

S. C., silentio premens duas quaestiones doctrinales, ad casum practicum 
reposuit: «Excitandum summopere ab Amplitudine Tua iudicem, de quo 
agitur, ut in officio perseveret, stando restrictionibus iam datis a S. Sede 
et adhibitis cautelis, quae a virtute prudentiae suadentur ». 

8° S. Poenitentiariae expositum fuit: 

« Index quidem Gallus, olim theologiae cultor, confessarium adiit, 
variisque peccatis mortalibus declaratis, subiungit: “ De sententiis 
a me latis in materia divortii civilis nihil est quod dicam, Pater. 
Soleo enim divortium civile declarare, quotiescumque adsunt motiva 
gravissima sive ex parte mea, sive ex parte eorum qui ad me causam 
deduxerunt,,. — “ Prave actum, reponit sacerdos, neque declaratio- 
nem legisti qua nuper (27 maii 1886) Congr. Gen. S. E. et TJ. Inquis, 
iudices ita agere vetuit? ,,. 

« “ Imo hanc plane novi, Pater, neque tamen peccasse existimo 
propter sequentes rationes: 1° fovisti et tu, Pater, responsum no- 
mine Summi Pontificis Gubernio Belgii recentius datum a Nuntio 
Apostolico. Porro actus in Belgio toleratus, et in Gallia tolerari potest, 
recurrentibus eisdem circumst antiis, nisi certo afferatur prohibitio po- 
sitiva Summi Pontificis, quae per simplicem approbationem decreti 
S. Officii minime constituitur. 2° Non concordant theologi circa huius- 
modi decisionum valorem. 3° Denique, et hoc est rei praecipuus cardo, 
in propositione ex vario capite iustissime damnata (27 maii 1886) ne 
imum quidem verbum legitur de gravissimis rationibus , quae sive ex 
parte iudicis sive ex parte postulantium occurrere poterunt. Cum 
igitur opinionibus vere probabilibus liceat uti, et rite dispositus, ut 

(12) Cfr. Gasparri, l. c. n. 1546; Santi-Leitner, Appendix in lib. IV Decret., n. 15; 
Ojetti, l. c. 

confido, peccata mortalia tibi declaraverim, humilis te rogo, Pater, 
absolutionem mihi impertiri velis, ad quam ex omnium doctrina 
itis habeo 

« Confessarius adlaborat ut poenitentem inducat ad deponendam 
talem sententiam, sed frustra. Aliunde, rationibus quas protulit iudex 
motus, non audet sententiam suam - illi imponere, et poenitentem 
absolutum in pace dimittit. 

« Quaeritur utrum confessarius recte egerit? An absolutionem de- 
negare debuisset? ». 

S. Poenitentiaria reposuit, die 4 apr. 1887: «Confessarium teneri, 
circa quaestionem propositam, iudices dirigere iuxta recentes decla- 
rationes a S. Sede editas ». 

Porro eae recentes declarationes a S. Sede editae videntur esse 
et responsio S. Poenitentiariae diei 5 ian. 1887 et responsio S. C. 
Inquis, diei 25 iun. 1885 et 27 maii 1886. 

9» Ulterius eidem S. Poenitentiariae Episcopus Lucionensis exposuit: 

« N... Lucionensis, cuius matrimonium validum fuit coram Ecclesia, di- 
vortium postulavit, iuxta nefandam legem quae nunc viget in Gallia, iamque 
iudices civiles pronuntiarunt locum esse divortio. Coniux N..., ut fert arti- 
■ culus 264 legis praedictae, mox se sistet cum alio coniuge coram syndico, ut 
ille pronuntiet divortium. Si autem syndicus pronuntiare recusaverit, absque 
dubio magistratu spoliabitur; quod valde periculosum erit rei catholicae, 
cuius strenuum defensorem se syndicus ille se semper probat. 

« Quaeritur an propter gravissimas circumstantias rerum, temporum ac 
locorum ille syndicus possit pronuntiare divortium civile, modo: 

« 1° Catholicam doctrinam de matrimonio, deque causis matrhnonialibus 
ad solos iudices ecclesiasticos pertinentibus, palam profiteatur; 

«2° In ipsa sententia, et tamquam magistratus loquens, publice declaret 
se solos effectus civiles, solumque civilem contractum abrumpere velle, aliunde 
vinculum matrimonii omnino firmum remanere coram Deo et conscientia ». 

S. Poenitentiaria, die 23 sept. 1887, reposuit: « ... eundem (Episcopum 
Lucionensem) in hoc casu particulari, si inspectis omnibus eius adiunctis 
ita in Domino expedire iudicaverit, tolerare posse ut syndicus orator ad 
actum, de quo in i>recibus, procedat cum declarationibus ab ipso propositis, 
ita tamen ut loco verborum: solumque civilem contractum abrumpere velle , 
ponat: solumque civilem contractu/m spectare posse ». 

10° Publicato hoc S. Poenitentiariae rescripto, Episcopus Massiliensis 
statim eidem S. Poenitentiariae exposuit, ut infra: 

« Repetitis licet vicibus S. Sedis oraculum, quid sentiendum sit declara- 
verit de actu civilis iudicis, divortii sententiam inter coniuges ferentis legi- 
timo matrimonio coram Ecclesia inito coniunctos, theologorum in Galliis 
imo et Episcoporum imus in interpretandis S. C. decretis non est sensus. 

« Maior etiam animorum confusio facta est, ex quo publicae ephemeride 
S. Poenitentiariae responsum evulgarunt, die 24 sept. 1887, Episcopo OrdT 
nario Lucionensi datum, nimirum: syndicum in casu, praemissis uti 
debitis declarationibus, divortium pronuntiare, tolerari posse; quod responsum 
in periodico, Le canoniste contemporain , scriptor aliquis ita interpretatus 
est ac si decreto aequivaleret permittendi generatim syndico ut, praemissis 
debitis declarationibus, divortium in casu simili pronuntiet. Et aliunde 
ex quo idem responsum publici iuris factum est, magis magisque invaluit 
opinio actum iudicis, divortii sententiam ferentis, atque syndici illud pro 
nuntiantis, dummodo praemittantur praescriptae declarationes, non esse iuri 
divino contrarium, nec proinde malum intrinsecum. 


«Quapropter praedictus orator, utpote qui huc usque oppositam 
sententiam, ex decretis S. E. et U. Inquis, hac de re latis, tamquam 
unice veram tenebat et docebat, supplex, ut propriae in obeundo 
episcopali suo munere conscientiae consulat, responsum super du- 
plici sequenti dubio expostulat: 

« 1° Utrum ex memorato S. Poenitentiariae ad Episcopum Or- 
dinarium Lucionensem rescripto deducere liceat, universim syndicos 
in Gallia, qui secus officio suo cedere cogerentur, praemissis debitis 
declarationibus, divortium inter coniuges in facie Ecclesiae ligatos 
tuta conscientia pronuntiare posse? 

« 2° Utrum idem dici valeat de iudice civili inter similes con- 
iuges et sub iisdem declarationibus divortii sententiam ferente? ». 

S. Poenitentiaria, die 4 iunii 1890, reposuit: 

Ad I™ 11 : S. Poenitentiariam in rescripto, de quo agitur, edendo 
id unum in mente habuisse, ut casui particulari pro eius circumstantiis 
et exigentiis provideret. 

« Ad 2 um negative ». 


837. Quid practice tenendum sit. — 1 . S. Sedes nullum generale 
decretum edidit, quod quaestionem hanc dirimat; imo ab ea diri- 
menda consulto abstinuit. Nam, licet oratores sciscitarentur, an 
liceat , an fieri possit , Sacra Congregatio usa est formulis magis tem- 
peratis: posse , posse tolerari. 

2. Eatio propter quam S. Sedes cooperationem iudicis ad di- 
vortium civile in aliis locis (in Belgio) toleravit, in aliis (in Gallia) 
interdixerit, haec esse videtur. Quia nempe in hoc casu agitur de 
cooperatione in exsequendis legibus, quae adversantur iuribus et 
legibus Ecclesiae. Talis autem cooperatio illicita est, quando cedit 
in damnum commune Ecclesiae. 

Iudicium vero, num leges civiles in commune damnum Ecclesiae 
cedant, ad ipsam Ecclesiam pertinet; unde in particularibus casibus 
a d S. Sedem recurrendum est. 

3. Ex dictis non constat agi de re intrinsece mala. Id neque ex 
particularibus decretis S. Sedis neque ex argumentis ab adversariis 
allegatis certo liquet (13). 

4. Pronuntiatio divortii non videtur esse actio intrinsece mala 
nec ratione obiecti nec ratione circumstantiarum. 

Sane: 

I® Non ratione obiecti , quia pronuntiatio divortii in se considerata 
importat dumtaxat dissolutionem formalitatum civilium, minime vero solu- 
tionem vinculi matrimonialis, quod intactum omnino manet. 

2° Non ratione cirmmstantiarum, quia a) prava intentio violandi legem 
indissolubilitatis matrimonii vel iurisdictionem ecclesiasticam usurpandi, ab- 
esse potest in iudice vel syndico; b) nec datur cooperatio directa et imme- 
diata ad peccatum alienum ex parte iudicis vel syndici, si coniuges forte 
validum matrimonium solvant et novum attentent; huiusmodi cooperatio 
est indirecta et mediata tantum; c) scandalum vero indirectum, quod posset 
inde oriri, partim removeri potest opportuna declaratione a iudice facta, 
vel alio modo quo sufficienter innotescat vinculum coniugale per sententiam 
non attingi; partim potest abstergi proportionata ratione. 

3° Manet proinde sola cooperatio materialis, indirecta quidem et mediata, 
quae ex causa gravissima licita est (14). 

838. Quoad coniuges, haec in praxi tenenda sunt: 

1° Si ipsi non intendunt petere divortium, ut ad alias nuptias 
transire possint, sed solum ut matrimonium effectibus civilibus 
privetur et ipsi hac ratione a gravi malo et incommodo liberentur, 
a quo alia via liberari non possunt, praesertim causa reconventionis, 
possunt illud petere (cfr. resp. S. Poenitentiariae, 30 iun. 1892; 
n. 835, 4°). 

2° Si finem intentum etiam per meram separationem quoad 
habitationem et bona obtinere possunt, non licet eis petere sententiam 
divortii: nulla enim est ratio eam petendi. 

3° Si coniuges petunt ipsam vinculi solutionem, ut ad alias 
nuptias transire possint, divortium petere non licet, quia petunt 
rem malam et iuri divino repugnantem. 

(13) Cfr. Ball.-Palm., I. c. n. 519 ss.; De Becker, l. c. p. 401 ss.; Noldin, l. c. n. 674; 
LehmkuhI, II, n. 921, in nota; Leitner, l. c. p. 634; De Smet, l. c. n. 393 as. 

(14) Cfr. Ball.-Palm., Z. c.; De Smet, Z. c. n. 394 s.; Genicot, Z. c, p. 561; Waflelaert, 
N. R. Th. XIV, p. 600; Noldin, Z. c. n. 673; Bovens, Z. c. p. 35 ss. 

4° Cum causae matrimoniales ad Ecclesiam pertineant 
licet coniugibus petere divortium civile, nisi antea ob causam ^anb 
nicam licentiam se separandi obtinuerint (15). 

i 

839. Quoad iudicem, haec notanda: 

Iudex civilis (16), qui eiusmodi causas divortii agit atque in ii s 
sententiam dicit, ac si ad forum civile pertinerent, illicite et iniuste 
agit, quia iurisdictionem ecclesiasticam usurpat. 

Quodsi potestatem Ecclesiae agnoscat, licite agere videtur, causam di 
vortii agens sententiamque divortii pronuntians, modo lias condiciones ob 
servet: a) ut solum effectus matrimonii mere civiles abrumpere intendat- 
b) ut gravissimum eiusmodi causam agendi motivum habeat; c) ut ad prae* 
cavendum scandalum tum coniuges tum alios opportune moneat, senten 
tiam suam nullatenus ipsum matrimonium, sed solum mere civiles seu sepa 
rabiles effectus spectare; d) ut non exsistat specialis Ecclesiae prohibitio (17) 

840. Quoad advocatum, haec teneas: 

1° Si partes defensoris vinculi matrimonialis, quod verum ma- 
trimonium est, ipse agit, alia difficultas non est, praeterquam quod 
causa in foro incompetenti nempe civili agatur. Atqui S. Sedes 
declaravit cooperationem in eiusmodi causis tolerari posse, « dummodo 
Episcopo constet de probitate advocati , et advocatus nihil agat , quod 
a principiis iuris naturalis et ecclesiastici deflectat » (cfr. n. 836, 1°). 

2° Si advocatus causam divortii agit, quando coniuges licite 
divortium petunt, licite pro divortio disserit. 

3° Quodsi coniuges aut sine iusta ratione aut ex prava inten- 
tione postea ineundi novum matrimonium divortium petunt, causam 
suscipere certo non potest sine gravissima ratione. Si autem adsit 
gravissima ratio, e. g. notabilis damni vitandi, causam agere potest: 
non enim necessario se conformare debet intentioni partium; coope- 
ratio autem ad eorum peccatum ob gravissimam causam excu- 
satur (18). 

(15) Noldin Z. c. n. 675; Leitner, Z. c.; De Becker, Z. c. p. 410. 

(16) Cum iudex laicus in causis matrimonialibus baptizatorum sit omnino incompetens, 
nonnulli putant (v. g. Gasparri, Z. c. n. 1456 ss.) Ecclesiam in omnibus praefatis rerum 
adiuncti8 supplere iurisdictionem. 

Haec sententia minus probatur, ubi agitur de divortio: a) quia, coniuges possunt etiam 
propria auctoritate discedere (can. 1130 8.) quin absolute requiratur semper interventus iudicis 
ecclesiastici; b) quia neque ex parte actus obiective considerati neque ex parte coniugum vel 
boni publici, ulla videtur solida ratio cur Ecclesia in quolibet casu supplere debeat. 

(17) Cfr De Smot, Z. c. n 40; Noldin, Z. c. n. 673 s.; Genicot-Salsmans, Z. e. n. 561 s. 

(18) Cfr. Ojetti, Z. c. n. 3896; Noldin, Z. c. n. 676; De Smet, Z, c, n. 404; Genicot-SalBmuns, 
Z. c. n. 562, 

CAPUT XIII. 

DE MATRIMONII CONVALIDATIONE 


Articulus I. 

De convalidatione in genere. 

841. Quomodo sit consulendum viro et mulieri qui invalide con- 
traxerunt. — 1 . Xon raro accidere potest ut coniunctio quae -figuram 
habet veri matrimonii, vitio nullitatis laboret. 

In hac hypothesi quatuor dantur solutiones, i. e. prudentiae pa- 
rochi vel confessarii quadruplex sese offert consulendi medium: 1° co- 
niuges putativos, nullitatem matrimonii ignorantes, in bona fide relin- 
quere, in validitatem dissimulando; 2° procurare matrimonii convalida- 
tionem; 3° iuridice declarare nullitatem coniugii; 4° suadere ut putativi 
coniuges vivant uti frater et soror. 

2. Ex diversitate circumstantiarum, quae occurrere possunt, pendet, 
quodnam ex his mediis in singulis casibus eligendum sit. Inspiciendum est, 
an nullitas sit nota partibus, saltem imi; an impedimentum sit publicum 
vel occultum; an matrimonium sit etiam civiliter contractum; an coniuges 
pacifice vel non simul convivant; an proles nata sit; an impedimentum 
sit dispensabile; an medium eligendum applicari possit sine scandalo alio- 
rum vel periculo peccandi pro ipsis partibus, etc. (1). 

3. Porro coliabitatio uti frater et soror est res plena periculis, 
ideoque fere nunquam permittenda; in extraordinariis tantum ad- 
iunctis, quum alia remedia desint omnino, permitti poterit. 

Dissimulatio supponit tum utriusque coniugis bonam fidem tum 
nullitatem coniugii ab aliis ignoratam. 

Unde ei non est locus, si nullitas sit notoria, vel si una pars in 
mala fide versetur. Rarissime coniuges relinquendi sunt in bona fide, 
puta si ex monitione de nullitate praevideantur secutura gravia 
damna, maxime peccata formalia et scandala. 

Declarationi nullitatis est locus imprimis quando coniugium nequit 
sanari; item quando coniuges animo sunt prorsus dissociati, vel adest pe- 



(1) Cfr. Wernz, Z. c. n. 646 ss.; Gasparri, Z. c., n. 1383; D’Annibale, Z. c. n. 483; Rosset, 
b c. n. 2973 ss.; Bell. -Palm,, Z. c. n. 893 ss.; Vlaming, Z. c. n. 754. 

